Skema til

”Lovpligtig redegørelse om god fondsledelse, jf. årsregnskabslovens § 77 a”

*Fonden Femern Belt Development*

**Hvad kan skemaet bruges til?**

Skemaet er tænkt som et hjælperedskab for de erhvervsdrivende fonde, som ønsker at afgive den lovpligtige redegørelse for god fondsledelse i skemaform, jf. årsregnskabslovens § 77 a.

Redegørelsen for god fondsledelse skal offentliggøres enten i ledelsesberetningen eller i noterne i årsrapporten, eller på fondens eventuelle hjemmeside med en henvisning dertil i ledelsesberetningen eller noterne.

Offentliggørelse af redegørelse for god fondsledelse på fondens eventuelle hjemmeside – med præcis henvisning dertil i ledelsesberetningen – skaber størst transparens, da den derved vil være lettere tilgængelig for offentligheden.

En offentliggørelse på fondens eventuelle hjemmeside kræver, at URL-adressen, hvor redegørelsen er offentliggjort, oplyses i ledelsesberetningen eller i noterne. URL-adressen er den internetadresse, der skal benyttes for at komme **direkte** til redegørelse.

For nærmere information om offentliggørelse af redegørelsen for god fondsledelse på fondens hjemmeside skal komitéen henvise til bekendtgørelse om offentliggørelse af en række redegørelser efter årsregnskabsloven.

**Bemærk:** Nedenstående skema indeholder Komitéen for god Fondsledelses anbefalinger fra juni 2020. Anbefalingerne er tilgængelige på komitéens hjemmeside www.godfondsledelse.dk. **Skemaet kan anvendes ved udarbejdelse af redegørelse for god fondsledelse i fondens årsrapport.**

**”Følg eller forklar”**

Det følger af årsregnskabslovens § 77 a, at fonde, som er omfattet af lov om erhvervsdrivende fonde, skal medtage bestyrelsens redegørelse for god fondsledelse, jf. § 60 i lov om erhvervsdrivende fonde, i ledelsesberetningen eller i noterne.

Efter § 60, i lov om erhvervsdrivende fonde, skal bestyrelsen i sin redegørelse oplyse, hvordan fonden forholder sig til anbefalingerne. Bestyrelsen kan vælge at følge anbefalingerne eller forklare, hvordan de i stedet har valgt at indrette sig.

*Manglende efterlevelse af en anbefaling er* ***ikke*** *et regelbrud, men udtryk for, at bestyrelsen konkret, og af grunde den har redegjort for, har valgt at indrette sig på en anden måde end det, der fremgår af anbefalingen.*

Redegørelsen skal afspejle den gældende ledelsesform på tidspunktet for regnskabsaflæggelsen. Hvis der er væsentlige ændringer i løbet af året eller efter tidspunktet for regnskabsafslutningen, bør det beskrives i redegørelsen for god fondsledelse.

Det er vigtigt, at bestyrelsen forholder sig til hver enkelt anbefaling.

**Bemærk!**

Redegørelsen udgør en bestanddel af ledelsesberetningen i fondens årsrapport med følgende regnskabsperiode:

***[fondens regnskabsperiode]***

**Lovpligtig redegørelse for god fondsledelse, jf. årsregnskabslovens § 77 a**

**Anbefalinger for god Fondsledelse**

Fonden er omfattet af Anbefalingerne for god Fondsledelse, som er tilgængelige på Komitéen for god Fondsledelses hjemmeside [www.godfondsledelse.dk](http://www.godfondsledelse.dk).

| **Anbefaling** | **Fonden følger** | **Fonden forklarer[[1]](#footnote-1)** | | | **Ikke relevant** |
| --- | --- | --- | --- | --- | --- |
|  |  | ***hvorfor*** | ***hvordan*** | |  |
| **1. Åbenhed og kommunikation** | | | | | |
| **1.1** Det **anbefales**, at bestyrelsen vedtager principper for ekstern kommunikation, som imødekommer behovet for åbenhed og interessenternes behov og mulighed for at opnå relevant opdateret information om fondens forhold. | I vedtægternes §12 fremgår det, at det kun er formanden der kan udtale sig om fondens forhold. |  | |  |  |
| **2. Bestyrelsens opgaver og ansvar** | | | | | |
| **2.1 Overordnede opgaver og ansvar** | | | | |  |
| **2.1.1** Det **anbefales**, at bestyrelsen med henblik på at sikre den erhvervsdrivende fonds virke i overensstemmelse med fondens formål og interesser mindst en gang årligt tager stilling til fondens overordnede strategi og uddelingspolitik med udgangspunkt i vedtægten. | Fondens bestyrelse tager ved hvert årsmøde stilling til eventuelle uddelinger. |  | |  |  |
| **2.1.2** Det **anbefales**, at bestyrelsen løbende forholder sig til, om fondens kapitalforvaltning modsvarer fondens formål og behov på kort og lang sigt. | Fondens bestyrelse forholder sig løbende til Fondens kapitalforhold i henhold til Fondens formål og behov. |  | |  |  |
| **2.2 Formanden og næstformanden for bestyrelsen** | | | | |  |
| **2.2.1** Det **anbefales**, at bestyrelsesformanden organiserer, indkalder og leder bestyrelsesmøderne med henblik på at sikre et effektivt bestyrelsesarbejde og skabe de bedst mulige forudsætninger for bestyrelsesmedlemmernes arbejde, enkeltvis og samlet. | Fondens vedtægter lever op til dette jf. vedtægternes §4. |  | |  |  |
| **2.2.2** Det **anbefales**, at hvis bestyrelsen undtagelsesvis anmoder bestyrelsesformanden om at udføre særlige opgaver for den erhvervsdrivende fond ud over formandserhvervet, bør der foreligge en bestyrelsesbeslutning herom, der sikrer, at bestyrelsen bevarer den uafhængige overordnede ledelse og kontrolfunktion. Der bør sikres en forsvarlig arbejdsdeling mellem formanden, næstformanden, den øvrige bestyrelse og en eventuel direktion. | Fondens bestyrelse har nedsat et forretningsudvalg, der består af formanden og to næstformænd.  Formanden udfører udover sit formandshverv også formandshvervet i Femern Bælt Komiteens møder. Dette er fastslået i vedtægterne og i protokol fra årsmødet i Fonden. Formanden er født medlem af Femern Bælt Komiteen. |  | |  |  |
| **2.3 Bestyrelsens sammensætning og organisering** | | | | |  |
| **2.3.1** Det **anbefales**, at bestyrelsen løbende og mindst hvert andet år vurderer og fastlægger, hvilke kompetencer bestyrelsen skal råde over for bedst muligt at kunne udføre de opgaver, der påhviler bestyrelsen. |  | Det vurderes ikke relevant at Fonden følger anbefalingerne på dette punkt, idet fondens bestyrelse er politisk udpeget. | |  |  |
| **2.3.2** Det **anbefales**, at bestyrelsen med respekt af en eventuel udpegningsret i vedtægten godkender en struktureret, grundig og gennemskuelig proces for udvælgelse og indstilling af kandidater til bestyrelsen. |  | Se ovenfor. | |  |  |
| **2.3.3** Det **anbefales**, at bestyrelsesmedlemmer udpeges på baggrund af deres personlige egenskaber og kompetencer under hensyn til bestyrelsens samlede kompetencer, samt at der ved sammensætning og indstilling af nye bestyrelsesmedlemmer tages hensyn til behov for fornyelse – sammenholdt med behovet for kontinuitet – og til behovet for mangfoldighed i relation til blandt andet erhvervs- og uddelingserfaring, alder og køn. |  | Medlemmerne af Fondens bestyrelse udpeges af en række organisationer, der hver især sikrer, at det pågældende bestyrelses-medlem har de rette kompetencer til at varetage Fondens interesser. | |  |  |
| **2.3.4** Det **anbefales**, at der årligt i ledelsesberetningen, og på den erhvervsdrivende fonds eventuelle hjemmeside, redegøres for sammensætningen af bestyrelsen, herunder for mangfoldighed, samt at der gives følgende oplysninger om hvert af bestyrelsens medlemmer:   * den pågældendes navn og stilling, * den pågældendes alder og køn, * dato for indtræden i bestyrelsen, hvorvidt genvalg af medlemmet har fundet sted, og udløb af den aktuelle valgperiode, * medlemmets eventuelle særlige kompetencer, * den pågældendes øvrige ledelseshverv, herunder poster i direktioner, bestyrelser og tilsynsråd, inklusive ledelsesudvalg, i danske og udenlandske fonde, virksomheder, institutioner samt krævende organisationsopgaver, * hvorvidt den pågældende ejer aktier, optioner, warrants og lignende i fondens dattervirksomheder og/eller associerede virksomheder, * hvilke medlemmer, der er udpeget af myndigheder/tilskudsyder m.v., og * om medlemmet anses for uafhængigt. | Fonden følger anbefalingerne |  | |  |  |
| **2.3.5** Det **anbefales**, at flertallet af bestyrelsesmedlemmerne i den erhvervsdrivende fond ikke samtidig er medlemmer af bestyrelsen eller direktionen i fondens dattervirksomhed(er), medmindre der er tale om et helejet egentligt holdingselskab. | Fonden følger anbefalingen. Fonden har ikke dattervirksomheder. |  | |  |  |
| **2.4 Uafhængighed** |  |  | |  |  |
| **2.4.1** Det **anbefales**, at en passende del af bestyrelsens medlemmer er uafhængige.  Består bestyrelsen (eksklusiv medarbejdervalgte medlemmer) af   * op til fire medlemmer, bør mindst ét medlem være uafhængigt, * mellem fem til otte medlemmer, bør mindst to medlemmer være uafhængige, eller * ni til elleve medlemmer, bør mindst tre medlemmer være uafhængige og så fremdeles.   Et bestyrelsesmedlem anses i denne sammenhæng ikke for uafhængig, hvis det pågældende f.eks.:   * er, eller inden for de seneste tre år har været, medlem af direktionen eller ledende medarbejder i fonden eller en væsentlig dattervirksomhed eller associeret virksomhed til fonden, * inden for de seneste fem år har modtaget større vederlag, herunder uddelinger eller andre ydelser, fra fonden/koncernen eller en dattervirksomhed eller associeret virksomhed til fonden i anden egenskab end som medlem af fondens bestyrelse eller direktion, * inden for det seneste år har haft en væsentlig forretningsrelation (f.eks. personlig eller indirekte som partner eller ansat, aktionær, kunde, leverandør eller ledelsesmedlem i virksomheder med tilsvarende forbindelse) med fonden/koncernen eller en dattervirksomhed eller associeret virksomhed til fonden, * er, eller inden for de seneste tre år har været, ansat eller partner hos ekstern revisor, * har været medlem af fondens bestyrelse eller direktion i mere end 12 år, * er i nær familie med eller på en anden måde står personer, som ikke betragtes som uafhængige, særligt nær, * er stifter eller væsentlig gavegiver, hvis fonden har til formål at yde støtte til disses familie eller andre, som står disse særligt nær, eller * er ledelsesmedlem i en organisation, en anden fond eller lignende, der modtaget eller gentagne gange inden for de seneste fem år har modtaget væsentlige donationer fra fonden. | Det skønnes at hele bestyrelsen er uafhængig. Der redegøres for dette i årsberetningen. |  | |  |  |
| **2.5 Udpegningsperiode** | | | | |  |
| **2.5.1** Det **anbefales**, at bestyrelsens medlemmer som minimum udpeges for en periode på to år, og maksimalt for en periode på fire år. | Fonden følger det anbefalede princip. |  | |  |  |
| **2.5.2** Det **anbefales**, at der for medlemmerne af bestyrelsen fastsættes en aldersgrænse, som offentliggøres i ledelsesberetningen eller på fondens hjemmeside. |  | Da der er tale om politisk udpegede medlemmer af fonden, er det vanskeligt at fastsætte en aldersgrænse. | |  |  |
| **2.6 Evaluering af arbejdet i bestyrelsen og i direktionen** | | | | |  |
| **2.6.1** Det **anbefales**, at bestyrelsen fastlægger en evalueringsprocedure, hvor bestyrelsen, formanden og de individuelle medlemmers bidrag og resultater årligt evalueres, og at resultatet drøftes i bestyrelsen. |  | Da der er tale om politisk udpegede medlemmer, forekommer det ikke relevant at evaluere bestyrelsen ud fra gængse principper. | | Bestyrelsen evaluerer løbende samarbejdet under bestyrelsesmøderne. |  |
| **2.6.2** Det **anbefales**, at bestyrelsen én gang årligt evaluerer en eventuel direktions og/eller administrators arbejde og resultater efter forud fastsatte klare kriterier. | Fondens forretningsudvalg evaluerer ledelsen en gang årligt. |  | |  |  |
| **3. Ledelsens vederlag** | | | | | |
| **3.1.1** Det **anbefales**, at medlemmer af bestyrelsen i erhvervsdrivende fonde aflønnes med et fast vederlag, samt at medlemmer af en eventuel direktion aflønnes med et fast vederlag, eventuelt kombineret med en bonus, der ikke bør være afhængig af regnskabsmæssige resultater. Vederlaget bør afspejle det arbejde og ansvar, der følger af hvervet. | Fondens direktør, formand og næstformænd formand aflønnes med et fast årligt vederlag.  Den øvrige bestyrelse aflønnes ikke. |  | |  |  |
| **3.1.2** Det **anbefales**, at der i årsregnskabet gives oplysning om det samlede vederlag, som hvert enkelt medlem af bestyrelsen og en eventuel direktion modtager fra den erhvervsdrivende fond og fra fondens dattervirksomheder og associerede virksomheder. Endvidere bør der oplyses om eventuelle andre vederlag, som bestyrelsesmedlemmer og en eventuel direktion modtager for udførelse af andet arbejde eller opgaver for fonden, fondens dattervirksomheder eller associerede virksomheder, bortset fra medarbejderrepræsentanters vederlag som ansatte. | Fonden oplyser i årsregnskabet alle vederlag til bestyrelse og direktion. |  | |  |  |

1. Hvis en anbefaling ikke følges, skal fonden forklare, *hvorfor* anbefalingen ikke følges og *hvordan* fonden har indrettet sig anderledes. En tilstrækkelig forklaring besvarer begge spørgsmål og kategoriserer besvarelsen som efterlevelse af anbefalingen. Det er derfor vigtigt, at fonden besvarer begge spørgsmål i sin forklaring. [↑](#footnote-ref-1)